Jelasin soal Senarai anugerah dan pencalonan yang diterima oleh Shinhwa  dalam bahasa melayu dong

Ini adalah senarai anugerah dan pencalonan yang diterima oleh kumpulan penyanyi lelaki Korea Selatan, Shinhwa. Kumpulan ini debut pada 24 Mac 1998 dengan enam anggota: Eric, Lee Min-woo, Kim Dong-wan, Shin Hye sung, Jun Jin, dan Andy. Shinhwa pada mulanya terbentuk di bawah SM Entertainment, namun, ia berpindah ke Good Entertainment pada Julai 2003, setelah kontrak mereka tamat. Sementara di bawah naungan Good Entertainment sebagai Shinhwa, setiap anggota memulakan kerjaya solo dibawah syarikat masing-masing.

Pada tahun 2011, mereka menubuhkan 'Shinhwa Company' untuk terus beraktiviti secara aktif dalam industri muzik. Mereka kembali kepada industri muzik pada Mac 2012, setelah empat tahun berehat, di mana mereka menghabiskan khidmat tentera, dengan pelancaran album kesepuluh The Return dan siri jelajah konsert.

Anugerah Golden Disk (Golden Disc Awards)

Anugerah Golden Disk adalah acara anugerah muzik yang ditubuhkan pada tahun 1986 yang disampaikan setiap tahun oleh Persatuan Industri Muzik Korea untuk menghargai pencapaian cemerlang artis-artis dan pengkarya dalam industri muzik di Korea Selatan. Hadiah Utama (Disk Bonsang) diberikan kepada 10 artis terbaik dengan mengira album dan jualan digital dengan pengundian atas talian dan penghakiman terakhir oleh panel hakim acara ini. Anugerah Utama (Disk Daesang) yang bersamaan dengan anugerah Artis Terbaik, dianugerahkan kepada artis yang mengeluarkan album penuh terbaik yang dicalonkan dalam kategori Disk Bonsang.

Anugerah Muzik Asia Mnet (Mnet Asia Music Awards)

Anugerah Muzik Asia Mnet (Mnet Asia Music Awards, singkatan sebagai MAMA), dahulunya dikenali sebagai Festival Muzik KM M.net (MKMF) (1999-2008), merupakan satu acara anugerah muzik K-pop utama yang dianjurkan oleh Mnet Media secara tahunan di Korea Selatan. Anugerah Daesang (anugerah utama) bersamaan dengan anugerah artis terbaik.

Anugerah Muzik Seoul (Seoul Music Awards)

Anugerah Muzik Seoul (Seoul Music Awards) adalah acara anugerah muzik tahunan yang ditubuhkan pada 1990 oleh Sports Seoul untuk menghargai pencapaian artis dan pengkarya muzik dalam industri muzik di Korea Selatan. Anugerah Daesang (Anugerah Utama) bersamaan dengan anugerah Artis Terbaik. Sementara Anugerah Bonsang (Hadiah Utama) diberikan kepada 10 artis terbaik dengan mengira jualan album dan jualan digital dengan pengundian atas talian dan penghakiman terakhir oleh panel hakim acara ini.

Anugerah Pilihan 20 Mnet (Mnet 20's Choice Awards)

Anugerah Pilihan 20 Mnet (Mnet 20 Choice Awards) ini dipersembahkan oleh stesen TV kabel Korea Selatan, Mnet.